2024ko otsailaren 26a

EH Bildu talde parlamentarioari atxikitako foru parlamentari Domingo González Martínez jaunak idatziz erantzuteko galdera egin du Aragoirekin osasun arreta emateko hitzarmenari buruz (11-24/PES-00022). Hona galdera eta Nafarroako Gobernuko Osasuneko kontseilariak horri buruz ematen duen informazioa:

- Indarrean dago osasun laguntzarako hitzarmena Aragoirekin Tarazonako eta/edo Sos del Rey Católicoko oinarrizko eskualderako? Hala ez bada, noiz arte egon da indarrean?

Hitzarmena 2023ko apirilean izenpetu zen, eta lau urteko iraupena zuen.

- Zenbat urtez egon da indarrean hitzarmen hori eta zenbat osasun laguntza eman zaizkie Aragoiko Komunitateko pertsonei indarraldiko urte bakoitzean?

Erkidego mugakideekin osasun laguntza emateko lankidetza hitzarmenak osasuneko eskumenak autonomia erkidegoei transferitu baino lehenagokoak dira.

Aldian-aldian eguneratzen dira.

2023tik gaur egunera bitarte Tarazonako eta Sos del Rey Católicoko pertsonei O-NOZen emandako arretak taula hauetan jaso dira:

|  |  |
| --- | --- |
| **urtea** | **Kanpo-kontsultak** |
| 2023 | 3292 |
| 2024 | 507 |

|  |  |  |
| --- | --- | --- |
| **urtea** | **Ospitalea** | **Ospitaleratzeak** |
| 2023 | Reina Sofía Ospitalea | 370 |
| 2023 | Nafarroako Ospitale Unibertsitarioa | 108 |
| 2024 | Reina Sofía Ospitalea | 75 |
| 2024 | Nafarroako Ospitale Unibertsitarioa | 16 |

|  |  |  |
| --- | --- | --- |
| **urtea** | **Ospitaleetako larrialdiak** | **Larrialdiak** |
| 2023 | Reina Sofía Ospitalea | 3173 |
| 2023 | Nafarroako Ospitale Unibertsitarioa | 268 |
| 2024 | Reina Sofía Ospitalea | 457 |
| 2024 | Nafarroako Ospitale Unibertsitarioa | 31 |

- Zergatik ez zaio osasun laguntza hori Aragoiko Komunitateari zuzenean fakturatu, edo, gutxienez, zergatik ez da Osasun Kohesiorako Funtsaren Informazio Sisteman sartu?

Erkidego mugakideen arteko osasun arretarako hitzarmenak ezin du eragin aldebiko konpentsazio ekonomikorik eta ez da Osasun Kohesiorako Funtsaren Informazio Sistema bidez konpentsatzen.

Osasun Ministerioa beste mekanismo batzuk erabiltzeko aukera ari da aztertzen arreta horietan erkidegoen arteko konpentsazioak egiteko.

Osasun Kohesiorako Funtsaren Informazio Sistema bidez erregistratzen eta konpentsatzen ahal diren prozesuak kontuan hartzen ari dira prozedura horretan.

Aragoiko Autonomia Erkidegoak 2023an zehar Osasun Kohesiorako Funtsaren Informazio Sistemaren bidez 63 arreta eskatu ditu Nafarroako Ospitale Unibertsitarioan, sistema horren bidez araututako arreta ereduen eta prozeduren inguruan.

Hori guztia jakinarazten dizut, Nafarroako Parlamentuko Erregelamenduaren 215. artikulua betez.

Iruñean, 2024ko otsailaren 23an

Osasuneko kontseilaria: Fernando Domínguez Cunchillos